ثيودوريك الأول

تصغير|خريطة مملكة فرانكيا بعد ما كلوڤيس الاول قسمها على ولاده الاربعه

ثيودوريك الاول ( اتولد 485 - مات 534) ملك فرانكى من سلالة الميروڤينجيين بقى ملك استراسيا (رايمز)  فى سنة 511 , بعد ما ابوه الملك كلوڤيس الاول قسم مملكة فرانكيا عليه هو و اخواته الثلاثة شيلديبيرت الاول , كلودومير الاول و كلوتير الاول.

 حكمه 
اوئل سنين حكمه بعت ابنه ثيوديبيرت الاول بجيش عشان يوقف و يقضى على جيش الملك الاسكندناڤى هيجيلريك اللى هجم على حدود المملكة , و قدر ثيوديبيرت الاول , اللى بقى ملك بعدين , انه يقضى على الجيش و يقتل هيجيلريك.

اتدخل فى صالح الملك هيرمنفريد ملك الثورينجين حرب ما بينه و مابين اخوه باديريك على الحكم , بعد ما هيرمنفريد وعده انه فى مقابل مساعدته فى الحرب ضد اخوه حيتنازل له عن نص مملكته. بعد ما ثيودوريك نصره فى الحرب و انتصر هيرمنفريد على اخوه , اتهرب هيرمنفريد من تنفيذ و عده , و عشان كده هاجم بجيشه و بجيش اخوه كلوتير الاول على مملكة ثورينجينا كانتقام من هيرمنفريد اللى وعده بنص المملكة لو ساعده فى الحرب و بعد الحرب مدهوش حاجة. تحالف ثيودوريك و كلوتير , قدر يهزم الثورينجين و يحتلوا مملكة ثورينجينا.

شارك فى الحرب اللى اتحالف فيها كل اخواته التلاته, و اعلنوا الحرب على مملكة البرجنديز فى سنة 523 , بعد ما والدته كلوتيدا طلبت منه هو و اخواته يخدوا بتار واحد قريبها اغتاله ملك البرجنديز سيجيسمند. التحالف ده قدر يخلى الفرانكس يسيطروا على مملكة البرجنديز و يهزموا سيجيسمند ,اللى اسره اخوه كلودومير الاول و راح به على أورليون و اعدمه هناك. بعد ما جوندمار اخو سيجيسمند قدر يكون جيش تانى و يرجع لحكم مملكة البرجنديز تانى , خرج مع جيشه عشان ينصر اخوه كلودومير الاول اللى طلع عشان يقضى على جوندمار و يخدوا مملكة البرجنديز تانى , بس اخوه اتقتل فى معركة من المعارك و كمل هو الحرب و قدر يرجع مملكة البرجنديز تانى تحت حكم الفرانكس و قتل جوندمار. بعد الحرب مع البرجنديز , اتجوز بنت سيجيسمند ملك البرجنديز. مات فى سنة 534 و ابنه ثيوديبيرت الاول مسك الحكم بعده.

تصنيف:فرانكيين
تصنيف:ملوك فرانكس
تصنيف:ميروفينجيين